Diari Oficial de la Generalitat Valenciana


Sumari del DOGV 6501, del 13-04-2011 (2011/4342)

RESOLUCIÓ d'11 d'abril de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del protocol general de col·laboració entre l'administració general de l'estat i la Generalitat per a l'aplicació de la Llei 45/2007, de 13 de desembre, per al Desenrotllament Sostenible del Medi Rural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4342


Data del document
:   11-04-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ d'11 d'abril de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del protocol general de col·laboració entre l'administració general de l'estat i la Generalitat per a l'aplicació de la Llei 45/2007, de 13 de desembre, per al Desenrotllament Sostenible del Medi Rural. [2011/4342]  
L'administració general de l'estat i la Generalitat han subscrit, després de la tramitació prèvia reglamentària, el 21 de desembre de 2010, protocol general de col·laboració per a l'aplicació de la Llei 45/2007, de 13 de desembre, per al Desenrotllament Sostenible del Medi Rural.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat protocol que ha quedat inscrit en el Registre de Convenis de la Generalitat amb el número 0333/2011, i que figura com a annex d'esta resolució.  
  
València, 11 d'abril de 2011.- La directora general del Secretariat del Consell: Mª Teresa Lleó Alonso.  
  
  
Protocol general entre l'administració general de l'estat i la comunitat autònoma valenciana per a l'aplicació de la Llei 45/2007, de 13 de desembre, per al Desenvolupament Sostenible del Medi Rural  
  
Madrid, 21 de desembre de 2010   
  
Reunits  
D'una banda, Josep Puxeu Rocamora, secretari d'estat de Medi Rural i Aigua del Ministeri de Medi Ambient i Medi Rural i Marí, en virtut del Reial Decret 574/2008, de 21 d'abril, pel qual es disposa el seu nomenament, que actua en nom i en representació d'este departament de l'administració general de l'Estat, d'acord amb les facultats que li atribuïx la lletra c de l'apartat 1 del capítol 1 de l'Orde DNM 4505/2010, de 8 de juny, sobre delegació de competències.  
  
I d'altra banda, Maritina Hernández Miñana, consellera d'Agricultura, Pesca i Alimentació de la Generalitat Valenciana, que actua en nom i en representació de la Conselleria en virtut de les facultats que li conferix la Llei 5/1983, de 30 de desembre, del Consell, i el Decret 8/2007, de 28 de juny, del president de la Generalitat Valenciana, en què s'assigna la titularitat de les conselleries que componen la seua administració, facultada per a la subscripció d'este protocol en virtut d'Acord del Consell.  
Els compareixents es reconeixen recíprocament la capacitat legal necessària per a subscriure este protocol i, a este efecte, lliurement  
  
  
Exposen  
1. Que l'administració general de l'estat (d'ara en avant, AGE), a través del Ministeri de Medi Ambient i Medi Rural i Marí (d'ara en avant, MARM), té la responsabilitat de la proposta i execució de la política del govern, entre altres, en matèria de desenvolupament rural. Així mateix, li correspon col·laborar i cooperar amb les comunitats autònomes en relació amb la consecució d'un medi rural coherent, harmònic i sostenible, tot això en el marc de les competències atribuïdes a l'estat per la Constitució i, en particular, en l'article 149.113a, sobre bases i coordinació de la planificació general de l'activitat econòmica.  
  
2. La Generalitat Valenciana té atribuïda, entre altres, la competència exclusiva en matèria de desenvolupament rural, d'acord amb el que s'establix en l'article 49.3, regla 3, del seu Estatut d'Autonomia, la qual s'assigna a la Conselleria d'Agricultura, Pesca i Alimentació de conformitat amb l'article 11 del Decret 7/2007, de 28 de juny, del president, pel qual es determinen les conselleries en què s'organitza l'administració de la Generalitat Valenciana, i l'article 12 del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
  
3. Les Corts Generals han aprovat la Llei 45/2007, de 13 de desembre, per al desenvolupament sostenible del medi rural. Esta llei té per objecte establir mesures per a afavorir el desenvolupament sostenible del medi rural, atés que es tracta de condicions bàsiques per a garantir la igualtat de tots els ciutadans en l'exercici dels seus drets constitucionals i que tenen el caràcter de bases per a l'ordenació general de l'activitat econòmica en este medi.   
4. En esta llei s'establix que la seua aplicació pràctica es planifique per mitjà del Programa de Desenvolupament Rural Sostenible, que va ser aprovat per mitjà del Reial Decret 752/2010, de 4 de juny, pel qual s'aprova el primer programa de desenvolupament rural sostenible per al període 2010-2014, en aplicació de la Llei 45/2007, de 13 de desembre, per al Desenvolupament Sostenible del Medi Rural.  
5. El Programa de Desenvolupament Rural Sostenible es configura com el principal instrument d'aplicació de la Llei 45/2007 i concreta les mesures de política rural, de competència estatal i autonòmica, com també els procediments i els mitjans per a dur-les a terme, totes relacionades amb els objectius de la llei, com ara la millora de la situació socioeconòmica i la qualitat de vida de les poblacions de les zones rurals en el marc del respecte ambiental i l'ús sostenible dels recursos naturals.  
  
6. El Programa de Desenvolupament Rural Sostenible s'aplicarà en els termes municipals del medi rural integrats en les zones rurals delimitades i qualificades per les comunitats autònomes, segons uns criteris de ruralitat comuns per a totes. Per a cada una d'estes zones rurals s'elaborarà un pla de zona rural com a instrument de planificació a escala de zona rural de les mesures i accions previstes de forma genèrica en el Programa de Desenvolupament Rural Sostenible.   
  
7. Per a preparar el marc de concertació de les actuacions entre les dos administracions, cal definir prèviament les bases de col·laboració i els seus principals compromisos per mitjà d'un protocol general que concloga amb l'elaboració dels plans de zona sobre les zones rurals de la comunitat autònoma incloses en el programa, de manera que posteriorment es puga concertar l'execució de les seues actuacions per mitjà del conveni de col·laboració oportú.  
8. En este protocol cal determinar les zones rurals per a les quals es desplegaran els plans de zona segons els criteris de prioritat territorial del programa, els òrgans de governança interdepartamental establits per les dos parts per a la coordinació de les actuacions en les fases d'elaboració i execució dels plans de zona, l'òrgan de coordinació operativa de cada part, el marc financer previsible, el cronograma general i la comissió de seguiment que dirigirà el procés d'elaboració dels plans de zona.   
9. Les previsions pressupostàries, tant de l'administració general de l'estat com de la comunitat autònoma, que conté la clàusula segona d'este protocol, tenen exclusivament caràcter orientatiu per a permetre que la comunitat autònoma prepare els seus plans de zona dins d'un marc financer previsible, i no constituïxen per si mateixes cap compromís de cofinançament de les parts, un compromís que haurà de substanciar-se en el futur, una vegada que estiguen elaborats els plans de zona d'acord amb el programa, per mitjà del conveni de col·laboració oportú entre les parts. En el cas de les previsions pressupostàries de l'administració general de l'estat, coincidixen íntegrament amb les previsions plurianuals ja aprovades pel Consell de Ministres per mitjà del Reial Decret 752/2010 esmentat, i especificades en el capítol 7 del Programa de Desenvolupament Rural Sostenible (BOE núm. 142, d'11 de juny de 2010, pàgines 49949 a 49300).  
10. Este protocol s'ha elaborat seguint el model aprovat pel Consell de Ministres per mitjà del Reial Decret 752/2010, de 4 de juny, i que de conformitat amb la seua disposició addicional primera, com que no conté clàusules diferents de les especificades en eixe, no requerix nova autorització de la Comissió Delegada del Govern per a Política Autonòmica.  
11. D'acord amb tot això, les parts manifesten la seua voluntat de subscriure este protocol general per a l'aplicació de la Llei 45/2007, de 13 de desembre en esta comunitat autònoma, d'acord amb les següents  
  
Clàusules  
  
Primera. Objecte del protocol general  
L'objecte d'este protocol general és establir les bases i el marc de cooperació entre l'administració general de l'estat i la comunitat autònoma valenciana per a preparar l'aplicació del primer Programa de Desenvolupament Rural Sostenible previst en la Llei 45/2007, de 13 de desembre, per al Desenvolupament Sostenible del Medi Rural, en l'àmbit d'esta comunitat, per mitjà de l'elaboració concertada i participada dels plans de zona.  
  
Segona. Actuacions objecte del protocol  
Les actuacions preparatòries a què es referix este protocol són:  
1. L'establiment dels sistemes de governança interdepartamentals i territorials necessaris per a garantir que els plans de zona siguen elaborats de forma coordinada i amb participació de les institucions i agents de cada territori.  
2. L'elaboració dels projectes de plans de zona.  
3. La concertació entre les dos administracions sobre estos projectes de plans de zona que permeta la subscripció dels convenis de col·laboració per a la seua execució, i la seua aprovació per la comunitat autònoma.  
Les zones rurals sobre les quals es realitzaran estos treballs són les que es detallen a continuació, i estan descrites en el Programa de Desenvolupament Rural Sostenible aprovat per mitjà del Reial Decret 752/2010, de 4 de juny, pel qual s'aprova el primer Programa de Desenvolupament Rural Sostenible per al període 2010-2014 en aplicació de la Llei 45/2007, de 13 de desembre, per al Desenvolupament Sostenible del Medi Rural.  
  
  
  
 A l'únic efecte de definir un marc financer temptativa que servisca com a referència per a emmarcar l'elaboració dels pressupostos dels plans de zona de la Comunitat, les parts efectuen les següents previsions financeres globals per al conjunt de plans:  
  
  
  
  
  
  
\* \* \* \* \* \* \* \*   
  
Estes previsions són merament orientadores i no constituïxen compromís de finançament de les parts. Una vegada elaborats els projectes de plans de zona de la comunitat autònoma en el marc de les previsions financeres anteriors, les parts materialitzaran l'acord per a l'execució concertada i cofinançada per mitjà de conveni de col·laboració.  
  
  
Tercera. Compromisos de l'administració general de l'estat  
Per a la deguda execució de les actuacions a què es fa referència en este protocol, l'administració general de l'estat es compromet a:  
a) Designar la Direcció General de Desenvolupament Sostenible del Medi Rural del Ministeri de Medi Ambient i Medi Rural i Marí com a òrgan de gestió i coordinació operativa, tant amb els centres directius ministerials encarregats de l'execució de les accions, dins del marc institucional de coordinació de la Conferència Interministerial per al Medi Rural, com amb el seu homòleg de la comunitat autònoma.  
  
b) Participar amb la comunitat autònoma en l'elaboració dels plans de zona, vetlar per la seua adaptació a la Llei 45/2007 i a les previsions del Programa de Desenvolupament Rural Sostenible.  
c) Una vegada que hi haja acord en el si de la comissió de seguiment del protocol quant al compliment dels compromisos adoptats per este protocol i al concert de les actuacions dels plans de zona, incloure l'informe dels projectes de pla de zona en l'orde del dia de sessió de la Taula d'Associacions de Desenvolupament Rural i del Consell per al Medi Rural, i impulsar la subscripció del conveni de col·laboració amb la comunitat autònoma que en permeta l'execució.  
  
d) Mantindre en el pressupost de despeses de la Direcció General de Desenvolupament Sostenible del Medi Rural del MARM el crèdit necessari per a possibilitar l'inici de l'execució del programa a la comunitat autònoma a càrrec del pressupost 2010, si la subscripció del conveni de col·laboració té lloc abans de l'1 d'octubre de 2010.  
Quarta. Compromisos de la comunitat autònoma   
Per a la deguda execució de les actuacions a què es fa referència en este protocol, la comunitat autònoma es compromet a:  
a) Per a l'elaboració i l'execució posterior dels plans de zona, organitzar la coordinació institucional de les conselleries de la comunitat autònoma competents per a les matèries assenyalades pels articles 16 a 33 de la Llei 45/2007, de 13 de desembre, per al Desenvolupament Sostenible del Medi Rural, per mitjà de la Comissió de Coordinació Interdepartamental del Programa de Desenvolupament Rural Sostenible de la Comunitat Valenciana, creada per mitjà del Decret 178/2010, de 22 d'octubre, del Consell (DOCV núm. 6384, de 26.10.2010)   
b) Designar el/la director/a general amb competències en matèria de desenvolupament rural com a òrgan encarregat de la coordinació operativa per part de la comunitat autònoma, dins del marc que establisca l'òrgan de coordinació institucional assenyalat en el paràgraf anterior, i encomanar-li la coordinació operativa i l'elaboració dels projectes de plans de zona, en què s'entén incloses l'elaboració i l'execució del programa de participació pública a què es fa referència en l'apartat següent.  
c) Elaborar i posar a disposició del públic, dins del mes següent a la subscripció d'este protocol, el programa d'activitats de participació pública que cal seguir en el procés d'elaboració de cada pla de zona, i documentar posteriorment la seua realització i els seus resultats.  
  
d) Crear formalment, en el termini d'un mes des de la firma d'este protocol, un òrgan de participació per a cada zona rural objecte de planificació, a fi de facilitar una participació pública real i efectiva tant en l'elaboració del pla de zona com en el seu seguiment i avaluació posteriors. En este òrgan estaran almenys representades les corporacions locals de la zona i els agents econòmics, socials i ambientals que tinguen actuació al territori. Podrà assistir a les reunions de l'òrgan, en qualitat d'observador, una representació de l'administració general de l'Estat, i a este efecte es notificaran electrònicament totes les convocatòries tant a la Delegació del Govern com a la Direcció General de Desenvolupament Sostenible del Medi Rural en els mateixos terminis que a la resta dels seus membres.  
e) Disposar dels projectes de plans de zona en el termini màxim de quatre mesos des de la subscripció d'este protocol, amb les característiques especificades en el Programa de Desenvolupament Rural Sostenible, i acreditar haver realitzat el programa de participació pública previst havent-ne conclòs l'avaluació ambiental amb l'oportuna memòria ambiental conjunta, en el cas que fóra preceptiva.  
f) Aprovar els plans de zona després d'haver concertat amb l'administració general de l'Estat els seus termes de la manera que es determina en el Programa de Desenvolupament Rural Sostenible. En el cas que els processos de concertació sobre les tres categories d'accions autonòmiques cofinançades, accions dels departaments ministerials i obres públiques d'interés general no es puguen resoldre simultàniament, l'aprovació del pla de zona podrà ser parcial i afectar exclusivament les actuacions sobre les quals sí que s'haja materialitzat l'acord.  
g) Incloure en els projectes de llei de pressupostos de la comunitat autònoma per a l'any 2011 i següents les previsions i dotacions pressupostàries necessàries per a possibilitar l'execució dels plans de zona, coherents amb les previsions de la clàusula segona.  
  
Cinquena. Comissió de seguiment  
a) Es crea una comissió de seguiment de les actuacions derivades d'este protocol, amb la composició següent:  
President: el director general de Desenvolupament Sostenible del Medi Rural, o la persona que designe a este efecte.  
Per part de l'administració general de l'estat:  
Dos representants designats pel director general de Desenvolupament Sostenible del Medi Rural.  
Un representant de la Delegació del Govern.  
Per part de la comunitat autònoma:  
El/La director/a general amb competències en matèria de desenvolupament del medi rural, que actuarà de vicepresident/a.  
Tres representants designats pel/per la director/a competent en matèria de desenvolupament rural.  
En les sessions en què siga necessari, els representants de les parts podran ser assistits en la comissió per assessors dels departaments o les conselleries afectats per les actuacions, amb veu i sense vot.  
Farà de secretari de la comissió, amb veu i sense vot, la persona que designe el director general de Desenvolupament Sostenible del Medi Rural del MARM.  
b) La comissió de seguiment tindrà les funcions següents:  
Facilitar l'intercanvi d'informació entre les parts sobre les actuacions empreses en execució d'este protocol.  
Facilitar la cooperació i la coordinació entre les parts per a l'elaboració i la concertació dels plans de zona.  
Vetlar perquè l'elaboració dels plans de zona es realitze en el marc del Programa de Desenvolupament Rural Sostenible.  
Conéixer i conformar els programes de participació pública elaborats i desplegats per la comunitat autònoma per a cada zona rural, com també la documentació dels seus resultats.  
Concertar els termes dels plans de zona, com a pas previ a la subscripció de convenis de col·laboració entre les parts per a l'execució de les seues actuacions i a la seua aprovació per la comunitat autònoma.  
  
Especificar la forma de realitzar les actuacions d'informació i de publicitat que la mateixa comissió determine, en el marc del programa.  
  
Resoldre qualsevol dubte o diferència que es plantege sobre la interpretació o aplicació del protocol.  
c) La comissió es podrà reunir, de forma presencial o virtual, quan ho sol·licite qualsevol de les parts, i en tot cas una vegada que estiguen elaborats els projectes de plans de zona per a procedir a la seua concertació.  
d) Els acords de la comissió de seguiment s'adoptaran per consens entre les parts estatal i autonòmica. La comissió determinarà les seues pròpies normes de funcionament. En absència d'estes normes, serà aplicable el que es preveu en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sisena. Publicitat, identificació i presentació pública  
Les parts es comprometen a senyalitzar i identificar les actuacions derivades del protocol per mitjà dels logotips i models del Programa de Desenvolupament Rural Sostenible, assenyalats en l'annex, i de les dos administracions, d'acord amb les normes d'identitat corporativa respectives. S'inclouen entre les actuacions tots els materials utilitzats en la participació, difusió i informació, tant de naturalesa impresa, visual, sonora o de qualsevol altre tipus, i els documents de treball o documents definitius que es generen en el procés i que s'hagen de distribuir als destinataris del procés de participació o a posar a disposició del públic. La mateixa comissió podrà realitzar justificadament excepcions a este compromís.  
Les dos parts participaran en termes d'equivalència en els actes de presentació pública de les actuacions previstes en este protocol, a l'efecte de les quals es mantindran informats amb prou antelació.  
  
  
Setena. Modificació i resolució  
1. Este protocol general podrà ser modificat o prorrogat per acord mutu de les parts, per mitjà de la formalització d'un acord de modificació, que haurà de ser subscrit amb anterioritat a l'expiració del seu termini de duració.  
2. Seran causa de resolució d'este protocol general:  
- L'acord mutu entre les parts.  
- La denúncia motivada del seu incompliment per alguna de les parts, que haurà de comunicar-se a la part incomplidora de forma fefaent.  
- No disposar dels projectes de plans de zona, o no haver creat o disposat els òrgans de coordinació interdepartamental o de participació del territori en els terminis previstos per a això.  
- La falta d'acord sobre algun aspecte dels plans de zona o sobre la concertació de les seues actuacions en més de dos reunions consecutives de la comissió de seguiment.  
  
Huitena. Efectes i duració  
Este protocol general produirà efecte des de la data de la seua firma fins al dia en què passe a tindre efecte el conveni de col·laboració que haurà de subscriure's entre la comunitat autònoma i l'administració general de l'Estat per a l'execució de les accions contingudes en els plans de zona, en el marc del Programa de Desenvolupament Rural Sostenible aprovat, i en qualsevol cas l'1 de juny de 2011, llevat que siga prorrogat de conformitat amb la clàusula anterior.  
  
Novena. Naturalesa i jurisdicció  
Este protocol general té naturalesa administrativa, i li són aplicables els articles 6 i 8 de la Llei 30/1992, de 26 de novembre.  
  
Este protocol queda exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, d'acord amb les disposicions de l'article 4.1c de la llei esmentada; no obstant això, li són aplicables els principis d'esta per a resoldre els dubtes i les llacunes que puguen presentar-se.  
La resolució de les diferències d'interpretació i compliment que puguen sorgir en la seua execució correspondrà a la comissió de seguiment. Si no n'hi ha acord, seran resoltes d'acord amb el que es preveu en la Llei 29/1998, de 13 de juliol, Reguladora de la Jurisdicció Contenciosa Administrativa.  
  
I, en prova de conformitat, les parts que intervenen subscriuen este protocol general en tres exemplars, al lloc i en la data indicats a l'inici, i rubriquen cada una de les pàgines de què consta.  
  
  
  
  
  
  
  
Annex del protocol general  
  
Logotips i models que cal utilitzar en les actuacions d'informació, publicitat i difusió de les actuacions derivades del protocol general  
  
  
Logotip del Programa de Desenvolupament Rural Sostenible  
  
   
  
Model per a les publicacions  
  
Portada  
  
   
  
  
  
Revers